**Margot Elise Robbie** (Dalby, Queensland, 2. srpnja 1990.) je australijska glumica najpoznatija po ulozi Donne Freedman u ABC-ovoj seriji *Susjedi* i seriji *Pan Am* te po filmu Martina Scorseseija *Vuk s Wall Streeta* i filmu *Pravi Trenutak*.

Rani život
----------

Margot se rodila 2. srpnja 1990. u Dalby, Queenslandu. Odrasla je u Gold Coastu u australijskoj saveznoj državi Queensland. Sa sedamnaest godina preselila se u Melbourne da bi započela glumačku karijeru. Diplomirala je na Somerset Collegeu u Gold Coastu 2007. godine.

Karijera
--------

#### Početak (2007. – 2010.)

Profesionalno se počela baviti glumom od 2007. godine kad je glumila u dva filma *I.C.U.* i *Vigilante*, oba dva je režirao Aaron Aash. Tada još nije imala agenta, ali je zadivila redatelja pa je dobila ulogu. Također je glumila u reklamama i imala je gostujuću ulogu u seriji *Gradsko umorstvo*. 
Glumila je Donnu Freedman u seriji *Susjedi* od lipnja 2008. godine. Lik je bio originalno samo gostujuća uloga, ali se kasnije pretvorio u stalan lik.
Početkom 2009. Margot se pojavila u puno Network Ten promocija. Također je postala *Youth* ambasador za nestale ljude. Iste je godine bila nominirana za Najpopularniji novi ženski talent na australijskim Logie nagradama, također i za Najzgodniju osobu na *Nickelodeon Kids Choice* nagradama. U rujnu 2010. izjavila je kako će napustiti seriju *Susjedi* nakon tri godine i pošla je u Hollywood da ostvari karijeru. Bila je nominirana i za najpopularniju glumicu na Logie nagradama. 

#### 2011. – danas

Nakon što je došla u Los Angeles, pošla je na audiciju za seriju *Charlijevi anđeli*, ali producenti su je preferirali za ulogu u seriji *Pan Am* s Christinom Ricci. Serija je otkazana nakon jedne sezone zbog loših rezultata iako su kritike bile dobre. 2012. počela je glumiti u filmu *Pravi Trenutak* s Rachel McAdams. Bila je u razgovorima da glumi u filmu Martina Scorseseija *Vuk s Wall Streeta* s Leonardom DiCaprijem i Jonahom Hillom, ulogu je kasnije dobila i glumila je Naomi Lapagliu. Dobila je mnoge nagrade i nominacije za tu ulogu. 
Uskoro će glumiti u filmu *Nasilan Talent*, a i u sljedećim filmovima: Suite française, *Fokus* s Willom Smithom, Z za Zachariaha s Chrisom Pineom i Chiwetelom Ejioforom te u filmu Tarzan s Alexanderom Skarsgårdom.

Filmovi
-------

| Godina | Naslov filma | Uloga |
| --- | --- | --- |
| 2008 | *Vigilante* | Cassandra |
| 2009 | *I.C.U.* | Tristan Waters |
| 2013 | *Vuk s Wall Streeta* | Naomi Lapaglia |
| 2014 | *Suite Française* | Celine |
| 2014 | *Fokus* | Jess Barrett |
| 2014 | *Nasilan Talent* | Riley |
| 2015 | *Z za Zachariahu* | Ann |
| 2016 | *Tarzan* | Jane Porter |
| 2016 | Suicide squad | Harley Quinn |

Televizijske serije
-------------------

| Godina | Naslov serije | Uloga |
| --- | --- | --- |
| 2008 | Pregled s Mayles Barlow | Kelly |
| 2008 | Princeza Slona | Butterfly |
| 2008 | Gradsko Umorstvo | Caitlin Brentford |
| 2008-11 | Susjedi | Donna Freedman |
| 2011 | Pan Am | Laura Cameron |

Izvori
------

1. ↑  Margot Robbie heads home for a few days The Sydney Morning Herald. Pristupljeno 27. siječnja 2014.
2. ↑  Laura Cameron bio American Broadcasting Company. Pristupljeno 27. rujna 2011.

Vanjske veze
------------

***Margot Robbie*** na Wikimedijinoj ostavi

* Službeni veb-sajt
* Margot Robbie na IMDb-u (`en`)
* Margot Robbie at The Perfect Blend, a *Neighbours* fan site
* Ramsay St gets a new generation A *Sydney Morning Herald* article

| * p
* r
* u
Empire za najboljeg ženskog pridošlicu |
| --- |
| 
* Felicity Jones (2012)
* Samantha Barks (2013)
* Margot Robbie (2014)
* Karen Gillan (2015)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 303826344
* LCCN: no2014046742
* ISNI: 0000 0004 0972 9295
* GND: 1053737955
* SUDOC: 178618144
* BNF: cb16687025q (podaci)
* BIBSYS: 13011569
* MusicBrainz: bd0fe0c9-1fb7-44d8-a9d2-7ce17cda0a3f
* NKC: xx0185716
* BNE: XX5325150
* CiNii: DA18724805
* CONOR.SI: 249769315

 |